text: Her ankommer Tommy til reden i Smedager
  12 april 2018 kl. 06.23
  Så er der igen håb om storkeunger i Smedager. Tommy er nemlig ankommet til reden, hvor Annika har ventet siden mandag.
  
  Jes Frederiksen, fmd., Storkene.dk: "I begyndelsen af næste uge kan vi forvente de første æg i reden."
  Så er der igen håb for storkeunger i reden i Smedager. Hanstorken Tommy er nemlig ankommet til reden tidligt torsdag morgen. 
  - Det er glædeligt, at Tommy er kommet så tidligt, så alt begynder godt. I begyndelsen af næste uge kan vi forvente de første æg i reden, siger Jes Frederiksen, formand for Storkene.dk.
  Man kan genkende Tommy på sit ringmærke på højre ben.
  Annika ankom allerede til Smedager mandag eftermiddag.
  Sidste år ankom Tommy først til Smedager natten til den 1. maj, og Annika sad alene i reden i 14 dage, hvor hun også nåede at lægge fire ubefrugtede æg.
  TV SYD sender direkte tv fra storkereden i Smedager, hvor du kan følge dagligdagen hos storkeparret Annika og Tommy.
  
  